section_heading: Produkcija
paragraph_text: Prvi demouradak bio je sniman od 8. do 12. listopada, a zatim miksan 20. studenog 2000. godine u studiju Thin Ice Studios; snimanjem je rukovodio Karl Groom koji je bio zadužen i za inženjering. Snimanje albuma 2002. uglavnom je bilo odrađeno u Thin Ice Studios u Surreyu te u Lamer Luser Studios u Londonu, od svibnja do listopada 2002. godine. Album su zatim u navedenom studiju miksali Karl Groom, Herman Li i Sam Totman u Thin Ice Studios, a masterirali su ga Rob Aubrey i Herman Li u studiju Aubitt Studio.